**Astudiaeth Achos**



|  |  |
| --- | --- |
| **Prosiect Cymorth Cynnar:** | **Tîm o Amgylch y Teulu** |
| **Dyddiadau Cefnogi:** | **O:** |  |
| **Tan:** |  |
| Llenwch y ffurflen hon o safbwynt y bobl rydych yn gweithio gyda nhw, a defnyddiwch eu geiriau hwy lle bo hynny'n bosibl ac yn berthnasol. |
| **Cefndir:** |
| **Dinesydd wedi atgyfeirio ei hun at y Tîm o Amgylch y Teulu ar ôl cael ei gorlethu gyda’r gwasanaethau sydd yn eu lle ar gyfer ei phlant a diffyg cefnogaeth iddi hi ie hun. Roedd y teulu wedi ffoi o gamdriniaeth ddomestig ac yn byw mewn llety dros dro mewn un ystafell mewn gwesty, a hynny ar ôl bod mewn llety lloches. Roedd un o blant y dinesydd yn destun achos llys teulu, ac roedd hyn yn anodd iddi. Roedd ymchwiliad heddlu arall yn ei le ar yr un pryd, felly doedd ryfedd bod y dinesydd yn teimlo dan straen ac wedi’i gorlethu.**  |
| (<< bydd y blwch testun yn mynd yn fwy os oes angen) |
| **Beth oedd yn bwysig ar y dechrau i’r bobl y gweithiwyd â hwy:** |
| **Roedd y dinesydd wedi drysu efo’r hyn oedd yn digwydd o’i hamgylch ac roedd hi’n teimlo dan straen a methu gweld pendraw’r daith.****Roedd y dinesydd eisiau sicrhau bod y plant yn ddiogel ac yn cael cefnogaeth briodol i’w hanghenion, a chymorth i gysylltu â gweithwyr proffesiynol ar ei rhan.**  |
| (<< bydd y blwch testun yn mynd yn fwy os oes angen) |
| **Yr hyn a gynlluniwyd gyda’n gilydd:** |
| **Edrychwyd ar y gwasanaethau a oedd eisoes yn ei lle, a gwelwyd fod gan y dinesydd gefnogaeth gyda thai, cefnogaeth ariannol ac yn ymwneud â’r gwasanaethau ieuenctid. Nid oedd un plentyn mewn addysg ar y pryd ac roedd un plentyn yn cael ei addysgu gartref oherwydd anabledd.** **Roedd y dinesydd wedi gwneud cais am addysg ar gyfer un plentyn ac yn aros i glywed canlyniad y cais.** **Trafodwyd cynnal cyfarfod Tîm o Amgylch y Teulu i edrych ar y gwasanaethau presennol ac i nodi unrhyw beth arall.** **Roedd ar y dinesydd eisiau cefnogaeth ychwanegol ar gyfer dau o’r plant oherwydd ei bod yn teimlo eu bod yn cefnogi iechyd meddwl eu mam.**  |
| (<< bydd y blwch testun yn mynd yn fwy os oes angen) |
| **Yr hyn a wnaethom. Beth weithiodd, beth na weithiodd a pham:**  |
| **Atgyfeiriwyd dau blentyn at wasanaeth gofalwyr ifanc** **Atgyfeiriwyd pob aelod o’r teulu at wasanaethau cam-drin domestig.** **Atgyfeiriwyd y dinesydd at wasanaethau cwnsela.** **Yn anffodus, nid oedd y gwasanaethau cam-drin domestig yn gallu cefnogi’r dinesydd ar y pryd, gan nad oedd mewn perygl mwyach. Roedd hyn yn amlwg yn rhwystredig i’r dinesydd. Fodd bynnag, cynigiwyd iddi fynd i grwpiau gyda goroeswyr cam-drin domestig ac roedd hi’n gallu cysylltu a gwasanaethau yn ôl yr angen i gael cyngor.**  |
| (<< bydd y blwch testun yn mynd yn fwy os oes angen) |
| **Risgiau, materion a rhwystrau a oedd yn ein hwynebu. Sut aethom i’r afael â hwy:** |
| **Roedd y llys teulu yn heriol o ran gofynion y cyflawnwr. Roedd yn rhaid i’r dinesydd brofi bod y plentyn yn cael addysg, dan wasanaethau iechyd ac yn byw yn gyfforddus.** **O’r cyfarfodydd, roedd y gweithwyr proffesiynol yn gefnogol iawn.** **Roedd y cyflawnwr hefyd wedi cysylltu â’r gwesty i weld a oedd y plentyn yn byw yno. Yn ffodus, gan fod yr holl weithwyr proffesiynol a staff yn ymwybodol o’r risg, ni roddwyd unrhyw wybodaeth.**  |
| (<< bydd y blwch testun yn mynd yn fwy os oes angen) |
| **Canlyniadau a gyflawnwyd****Beth sy’n bwysig rŵan i’r bobl y gweithiwyd â hwy:** |
| **Mae’r holl blant yn gwneud yn dda ac yn gwneud cynnydd rhagorol. Maen nhw hefyd yn cymryd rhan mewn prosiectau ieuenctid, gofalwyr ifanc ac mae un plentyn yn rhagori yn yr ysgol.** **Symudodd y teulu i eiddo 4 ystafell wely gyda chefnogaeth gweithwyr proffesiynol i’w gael oherwydd anghenion ychwanegol pob plentyn.** **Mae iechyd meddwl y dinesydd wedi gwella.**  |
| (<< bydd y blwch testun yn mynd yn fwy os oes angen) |
| **Sylwadau, adborth, cwynion a chanmoliaethau:** |
| **Roedd y dinesydd yn ddiolchgar am y gefnogaeth a’r ffordd y daeth pawb at ei gilydd o amgylch ei theulu. Cafodd y dinesydd ei sicrhau a’i chanmol yn gyson am fod yn rhagweithiol a’i bod wedi gwneud llawer ei hun.**  |
| (<< bydd y blwch testun yn mynd yn fwy os oes angen) |
| **Gwersi a ddysgwyd fel gwasanaeth:** |
| **Mae cydweithio yn hanfodol i’r teulu cyfan.** |
| (<< bydd y blwch testun yn mynd yn fwy os oes angen) |